ঘূর্ণিঝড় প্রস্তুতি কর্মসূচি (জনবল) নিয়োগ বিধিমালা, ২০১৬

‘‘প্রজ্ঞাপন’

তারিখঃ

**১।** **সংক্ষিপ্ত শিরোনাম, প্রয়োগ ও প্রবর্তন-**

(১) এই বিধিমালা ঘূর্ণিঝড় প্রস্তুতি কর্মসূচি (জনবল) নিয়োগ বিধিমালা, ২০১৬ নামে অভিহিত হইবে।

(২) ঘূর্ণিঝড় প্রস্তুতি কর্মসূচির প্রধান কার্যালয় ঢাকায় এবং বাংলাদেশের উপকূলীয় অঞ্চলে জোনাল ও উপজেলা কার্যালয়

থাকিবে।

(৩) এই বিধিমালা অবিলম্বে কার্যকর হইবে।

**২। সংজ্ঞা- বিষয় বা প্রসঙ্গের পরিপন্থী কোন কিছু না থাকিলে, এই বিধিমালায়-**

(১) ‘‘ঘূর্ণিঝড় প্রস্তুতি কর্মসূচি” বা “Cyclone Preparedness Program (CPP)” বলিতে দুর্যোগ

ব্যবস্থাপনা ও ত্রাণ মন্ত্রণালয়ের একটি স্বেচ্ছাসেবক প্রতিষ্ঠানকে বুঝাইবে;

(২) “প্রধান নির্বাহী কর্মকর্তা” বা “Chief Executive Officer” বলিতে ঘূর্ণিঝড় প্রস্তুতি কর্মসূচির প্রধান

নির্বাহীকে বুঝাইবে;

(৩) “পরিচালক” বলিতে ঘূর্ণিঝড় প্রস্তুতি কর্মসূচির প্রধান নির্বাহীর কার্যক্রম পরিচালনায় সহায়তা প্রদানকারী কর্মকর্তাকে

বুঝাইবে;

(৪) ‘‘তফসিল’’ বলিতে এই বিধিমালার সহিত সংযোজিত তফসিলকে বুঝাইবে;

(৫) “পলিসি কমিটি” বলিতে ঘূর্ণিঝড় প্রস্তুতি কর্মসূচির কার্যক্রম পরিচালনায় কৌশলগত নীতি নির্ধারণ এবং ঘূর্ণিঝড়

প্রস্তুতি কর্মসূচির বাস্তবায়ন বোর্ডকে প্রয়োজনীয় দিক-নির্দেশনা ও পরামর্শ প্রদানের লক্ষ্যে দুর্যোগ ব্যবস্হাপনা ও ত্রাণ

মন্ত্রণালয়ের মাননীয় মন্ত্রীর সভাপতিত্বে গঠিত কমিটিকে বুঝাইবে।

(৬) “বাস্তবায়ন বোর্ড” বলিতে ঘূর্ণিঝড় প্রস্তুতি কর্মসূচির পলিসি কমিটির নির্দেশনা আবশ্যিকভাবে বাস্তবায়ন করা,

ঘূর্ণিঝড় প্রস্তুতি কর্মসূচির জনবল কাঠামো ও বিষয়বস্তু নির্ধারণপূর্বক সুপারিশ প্রদান এবং ঘূর্ণিঝড়ের সম্ভাব্য ক্ষয়ক্ষতি

মোকাবেলায় সকল প্রকারের প্রস্তুতিমূলক পদক্ষেপ গ্রহণের জন্য সচিব, দুর্যোগ ব্যবস্হাপনা ও ত্রাণ মন্ত্রণালয়ের

সভাপতিত্বে গঠিত কমিটিকে বুঝাইবে;

(৭) “স্ট্যান্ডিং সাব কমিটি” বলিতে দুর্যোগ ব্যবস্থাপনা ব্যবস্থাপনা ও ত্রাণ মন্ত্রণালয়ের নির্দেশে সিপিপির বাস্তবায়ন বোর্ড

কর্তৃক গঠিত স্হায়ী কমিটিকে বুঝাইবে;

*(৮) “নিয়োগকারী কর্তৃপক্ষ” বলিতে* দুর্যোগ ব্যবস্থাপনা ও ত্রাণ মন্ত্রণালয়ের *সচিব বা সচিব কর্তৃক ক্ষমতাপ্রাপ্ত যে কোন*

*কর্মকর্তাকে বুঝাইবে ;*

(৯) ‘‘পদ’’ বলিতে তফসিলে উল্লিখিত পদ/পদসমূহকে বুঝাইবে ;

(১০) ‘‘প্রয়োজনীয় যোগ্যতা’’ বলিতে সংশ্লিষ্ট পদের জন্য তফসিলে উল্লিখিত যোগ্যতাকে বুঝাইবে;

(১১) ‘‘শিক্ষানবিস’’ বলিতে তফসিলে উল্লিখিত স্থাকোন পদে শিক্ষানবিস হিসেবে নিযুক্ত কোন ব্যক্তিকে পদের বিপরীতে

নবনিয়োগকৃত কর্মচারীকে বুঝাইবে;

(১২) “জনবল” বলিতে ঘূর্ণিঝড় প্রস্তুতি কর্মসূচিতে নিয়োগ প্রাপ্ত কর্মরত কর্মচারীগণকে বুঝাইবে;

(১৩) স্বীকৃত বিশ্ববিদ্যালয়, বোর্ড, ইনস্টিটিউট বা প্রতিষ্ঠান বলিতে আপাতত বলবৎ কোন আইনের দ্বারা বা আইনের

অধীন প্রতিষ্ঠিত কোন “স্বীকৃত বিশ্ববিদ্যালয়, “স্বীকৃত বোর্ড” “স্বীকৃত ইনস্টিটিউট” বা “স্বীকৃত প্রতিষ্ঠানকে”

বুঝাইবে এবং এই বিধিমালার উদ্দেশ্য পূরণকল্পে কমিশনের সহিত পরামর্শক্রমে সরকার কর্তৃক অনুমোদিত বলিয়া

ঘোষিত অন্য কোন বিশ্ববিদ্যালয়, বোর্ড, ইনস্টিটিউট বা প্রতিষ্ঠানও ইহার অন্তর্ভুক্ত হইবে।

৩। **নিয়োগ পদ্ধতিঃ**

(১) “গণপ্রজাতন্ত্রী বাংলাদেশ সংবিধানের অনুচ্ছেদ ২৯(৩) এর উদ্দেশ্য পূরণকল্পে, সংরক্ষণ নির্দেশাবলী এবং তফসিলে বর্ণিত বিধান সাপেক্ষে কোন পদে নিম্নবর্ণিত পদ্ধতিতে নিয়োগ করা হইবে,যথাঃ-

(ক) সরাসরি নিয়োগ;

(খ) পদোন্নতি;

(গ) প্রেষণ;

(ঘ) আউট সোর্সিং;

(ঙ) চুক্তিভিত্তিক।

(২) কোন ব্যক্তিকে কোন নির্দিষ্ট পদে নিয়োগ করা হইবে না যদি তজ্জন্য তাহার প্রয়োজনীয় যোগ্যতা না থাকে এবং সরাসরি

নিয়োগের ক্ষেত্রে তাহার বয়স উক্ত পদের জন্য তফসিলে বর্ণিত বয়সসীমার মধ্যে না হয় ।

**(ক) সরাসরি নিয়োগঃ**

(১) কোন পদে সরাসরি নিয়োগের জন্য কোন ব্যক্তি যোগ্য বলিয়া বিবেচিত হইবেন না, যদি তিনি

(ক) বাংলাদেশের নাগরিক অথবা বাংলাদেশের স্থায়ী বাসিন্দা অথবা বাংলাদেশের অধিবাসী না হন।

(২) কোন পদে সরাসরি নিয়োগ করা যাইবে না, যদি

(ক) নিয়োগের জন্য বাছাইকৃত ব্যক্তির স্বাস্থ্য পরীক্ষার উদ্দেশ্যে নিয়োগকারী কর্তৃপক্ষ কর্তৃক মনোনীত কোন মেডিকেল

অফিসার এ মর্মে প্রত্যয়ন না করেন যে, উক্ত ব্যক্তি স্বাস্থ্যগতভাবে অনুরূপ পদে নিয়োগযোগ্য এবং তিনি এইরূপ কোন

দৈহিক/মানসিক বৈকল্যে ভুগিতেছেন না, যাহা সংশ্লিষ্ট পদের দায়িত্ব পালনে কোন ব্যাঘাত সৃষ্টি করিতে পারে ;

তবে শর্ত থাকে যে নিয়োগের জন্য বাছাইকৃত কোন প্রতিবন্ধী ব্যক্তি তাহার দৈহিক বৈকল্যের কারণে নিয়োগ লাভের

ক্ষেত্রে অনুপযুক্ত গণ্য হইবেন না ;

(খ) এইরূপ বাছাইকৃত ব্যক্তির পূর্বকার্যকলাপ সরকার নির্ধারিত এজেন্সির মাধ্যমে তদন্ত না হইয়া থাকে ও তদন্তের ফলে

দেখা না যায় যে, প্রজাতন্ত্রের চাকুরিতে নিযুক্তির জন্য তিনি উপযুক্ত।

(৩**) কোন ব্যক্তিকে কোন পদে নিয়োগ করা হইবে না, যদি তিনি**

(ক) উক্ত পদের জন্য নিয়োগকারী কর্তৃপক্ষ কর্তৃক দরখাস্ত আহবানের বিজ্ঞপ্তিতে উল্লিখিত ফিসহ যথাযথ ফরম বা নির্দিষ্ট

তারিখের মধ্যে দরখাস্ত দাখিল না করেন;

(খ) সরকারি চাকরি কিংবা কোন স্থানীয় কর্তৃপক্ষের চাকরিতে নিয়োজিত থাকাকালে স্বীয় উর্ধ্বতন কর্মকর্তার মাধ্যমে

দরখাস্ত দাখিল না করেন।

**(খ) পদোন্নতিঃ**

(১) শিক্ষাগত যোগ্যতা, জ্যেষ্ঠতা, কর্মদক্ষতা, পেশাগত পরীক্ষা, চাকরিতে প্রবেশকালীন লিখিত ও মৌখিক পরীক্ষার মেধাক্রম ইত্যাদি

বিষয়ের ভিত্তিতে জাতীয় বেতন স্কেল ২০১৫ অনুযায়ী ৯ম গ্রেড হইতে ৫ম গ্রেড পর্যন্ত পদসমূহে দুর্যোগ ব্যবস্থাপনা ব্যবস্থাপনা

ও ত্রাণ মন্ত্রণালয়ের নির্দেশে সিপিপির বাস্তবায়ন বোর্ড কর্তৃক গঠিত স্ট্যান্ডিং সাব কমিটির সুপারিশ অনুযায়ী পদোন্নতির মাধ্যমে

নিয়োগ করা যাইবে । পদোন্নতি প্রদানের ক্ষেত্রে সিপিপির বাস্তবায়ন বোর্ড পদোন্নতি প্রদানের প্রয়োজনীয় উদ্যোগ গ্রহন করিবে।

বাস্তবায়ন বোর্ড কর্তৃক চূড়ান্তকৃত পদোন্নতি তালিকা সিপিপির পলিসি কমিটির অনুমোদন সাপেক্ষে কার্যকর হইবে ।

(২) কোন কর্মকর্তা ও কর্মচারীর বার্ষিক গোপনীয় অনুবেদন, কর্মদক্ষতা সন্তোষজনক না হইলে কিংবা বিভাগীয় মামলায়

শাস্তি প্রাপ্তির ক্ষেত্রে ০৩ (তিন) বছর অতিক্রান্ত না হইলে, তিনি কোন পদে পদোন্নতির মাধ্যমে নিয়োগের জন্য যোগ্য বলিয়া

বিবেচিত হইবেন না।

**(গ) প্রেষণঃ**

(১) প্রধান নির্বাহী কর্মকর্তা পদে দুর্যোগ ব্যবস্হাপনায় মাঠ প্রশাসনে কাজের অভিজ্ঞতা সম্পন্ন বিসিএস ক্যাডারভুক্ত সরকারের

উপসচিব বা যুগ্মসচিবগণের মধ্য হইতে প্রেষণে নিয়োগ ।

(২) পরিচালক (প্রশাসন) পদে দুর্যোগ ব্যবস্হাপনায় মাঠ প্রশাসনে কাজের অভিজ্ঞতা সম্পন্ন বিসিএস ক্যাডারভুক্ত সরকারের

উপসচিবগণের মধ্য হইতে প্রেষণে নিয়োগ ।

(ঘ) **আউটসোর্সিং**

নিয়োগকারী কর্তৃপক্ষ প্রয়োজন মনে করিলে জাতীয় বেতন স্কেল ২০১৫ এর ১৬তম গ্রেড হইতে ২০তম গ্রেডের পদসমূহে

আউটসোর্সিং এর মাধ্যমে নিয়োগ করিতে পারিবেন।

**(ঙ) চুক্তিভিত্তিক নিয়োগঃ**

নিয়োগকারী কর্তৃপক্ষ প্রয়োজনে কোন ব্যক্তিকে তফসিলে বর্ণিত যোগ্যতাসাপেক্ষে জাতীয় বেতন স্কেল ২০১৫ এর ৫ম গ্রেডভুক্ত

পরিচালক (প্রশিক্ষণ) ও পরিচালক (অপারেশন) পদে ঘূর্ণিঝড় প্রস্তুতি কর্মসূচিতে চুক্তিভিত্তিক নিয়োগ করিতে পারিবেন।

**৪। শিক্ষানবিস**

(১) স্থায়ী শূন্য পদের বিপরীতে কোন পদে নবনিয়োগকৃত কর্মচারী শিক্ষানবিস বলিয়া বিবেচিত হইবেন।

(ক) সরাসরি নিয়োগের ক্ষেত্রে , শিক্ষানবিসকাল হইবে স্থায়ী নিয়োগের তারিখ হইতে ২ বৎসর;

তবে শর্ত থাকে যে, নিয়োগকারী কর্তৃপক্ষ কারণ লিপিবদ্ধ করিয়া শিক্ষানবিস কর্মচারীর মেয়াদ এরূপ

সম্প্রসারণ করিতে পারিবেন যাহাতে বর্ধিত মেয়াদ সর্বসাকুল্যে তিন বৎসরের অধিক না হয় ।

(খ) পদোন্নতির ক্ষেত্রে এইরূপ নিয়োগের তারিখ হইতে শিক্ষানবিসকাল হইবে এক বৎসর।

তবে শর্ত থাকে যে, নিয়োগকারী কর্তৃপক্ষ কারণ লিপিবদ্ধ করিয়া শিক্ষানবিশীর মেয়াদ এরূপ সম্প্রসারণ

করিতে পারিবেন যাহাতে বর্ধিত মেয়াদ সর্বসাকুল্যে দুই বৎসরের অধিক না হয় ।

(২) যে ক্ষেত্রে কোন শিক্ষানবিস কর্মচারীর শিক্ষানবিসকাল চলাকালে নিয়োগকারী কর্তৃপক্ষ মনে করে যে,

তাহার আচরণ ও কর্ম সন্তোষজনক নহে, কিংবা তাহার কর্মদক্ষ হওয়ার সম্ভাবনা নাই, সেইক্ষেত্রে নিয়োগকারী

কর্তৃপক্ষ-

(ক) সরাসরি নিয়োগের ক্ষেত্রে, শিক্ষানবিস কর্মচারীর চাকরির অবসান ঘটাইতে পারিবে।

(খ) পদোন্নতির ক্ষেত্রে, তাহাকে যে পদ হইতে পদোন্নতি দেওয়া হইয়াছিল, সেই পদে প্রত্যাবর্তন করাইতে পারিবে।

(৩) শিক্ষানবিস মেয়াদ, বর্ধিত মেয়াদ থাকিলে তাহাসহ সম্পূর্ণ হওয়ার পর নিয়োগকারী কর্তৃপক্ষ

(ক) যদি এই মর্মে সন্তুষ্ট হন যে, কোন কর্মচারীর শিক্ষানবিস মেয়াদ চলাকালে তাহার আচরণ ও কর্ম সন্তোষজনক,

তাহা হইলে ৪ উপবিধির বিধান সাপেক্ষে তাহাকে চাকুরিতে স্থায়ী করিবেন, এবং

(খ) যদি মনে করেন যে, উক্ত মেয়াদ চলাকালে শিক্ষানবিস কর্মচারীর আচরণ ও কর্ম সন্তোষজনক ছিল না, তাহা

হইলে উক্ত কর্তৃপক্ষ

(অ) সরাসরি নিয়োগের ক্ষেত্রে, শিক্ষানবিস কর্মচারীর চাকরির অবসান ঘটাইতে পারিবেন।

(আ) পদোন্নতির ক্ষেত্রে, তাহাকে যে পদ হইতে পদোন্নতি দেওয়া হইয়াছিল, সেই পদে

প্রত্যাবর্তন করাইতে পারিবে।

(৪) সরকারি আদেশবলে বিশেষ প্রশিক্ষণে অংশগ্রহণ ও উক্ত প্রশিক্ষণের মূল্যায়ন পরীক্ষায় উত্তীর্ণ হওয়া সাপেক্ষে কোন

শিক্ষানবিসকে কোন নির্দিষ্ট পদে স্থায়ী করা যাইবে।

**৫।** চাকরির শর্তাবলী

**নিয়োগকৃত কোন কর্মচারীর চাকরির শর্তাবলী সরকারি কর্মচারী (আচরণ) বিধিমালা ১৯৭৯, সরকারি কর্মচারী (শৃঙ্খলা**

**ও আপীল) বিধিমালা ১৯৮৫, গণকর্মচারী শৃঙ্খলা (নিয়মিত উপস্থিতি) অধ্যাদেশ ১৯৮২, সরকারি কর্মচারী (বিশেষ বিধান)**

**অধ্যাদেশ, ১৯৭৯ এবং সরকার কর্তৃক সময়ে সময়ে প্রজ্ঞাপিত বিধি-বিধান দ্বারা নিয়ন্ত্রিত হইবে।**